# Τι γίνεται τώρα;

## Τα πρώτα βήμα της ιατροδικαστικής διαδικασίας

Αυτό το σύντομο φυλλάδιο εξηγεί τα πράγματα που πρέπει να γνωρίζετε αμέσως μετά το θάνατο ενός αγαπημένου σας προσώπου που κοινοποιείται στον ιατροδικαστή. Αυτά τα πράγματα περιλαμβάνουν τη διαθέσιμη βοήθεια και τι θα κάνει ο ιατροδικαστής κατά τη διάρκεια των αρχικών σταδίων της ιατροδικαστικής διαδικασίας.

## Βοήθεια σε μια δύσκολη στιγμή

Το προσωπικό του Coroners Court of Victoria (το Δικαστήριο) και του γραφείου Coronial Admissions and Enquiries (CA&E) μπορεί να σας δώσει πληροφορίες και παραπομπές σε υπηρεσίες που δύνανται να σας βοηθήσουν με τη θλίψη και την απώλεια σας. Στην πίσω σελίδα του παρόντος φυλλαδίου υπάρχει μια λίστα με χρήσιμους αριθμούς επικοινωνίας για διάφορες υπηρεσίες στήριξης που μπορεί να σας είναι χρήσιμες στη διάρκεια αυτής της δύσκολης περιόδου.

## Ο ρόλος του ιατροδικαστή

Ο ιατροδικαστής πρέπει να προσδιορίσει, αν είναι δυνατόν:

1. την ταυτότητα του ατόμου που έχει πεθάνει
2. τα αίτια του θανάτου του
3. σε ορισμένες περιπτώσεις, τις περιστάσεις γύρω από το θάνατο.

Δε διερευνά όλους τους θανάτους, μόνο τους θανάτους που είναι κοινοποιήσιμοι. Οι κοινοποιήσιμοι θάνατοι περιλαμβάνουν:

* αυτούς που είναι απροσδόκητοι, αφύσικοι ή βίαιοι ή προκαλούνται από ατύχημα ή τραυματισμό
* αυτούς που συμβαίνουν απροσδόκητα κατά τη διάρκεια ή μετά από ιατρική διαδικασία
* αυτούς που συμβαίνουν όταν το άτομο που πέθανε ήταν υπό κράτηση ή φροντίδα
* όταν δεν μπορεί γιατρός να υπογράψει πιστοποιητικό θανάτου
* όταν η ταυτότητα του ατόμου είναι άγνωστη.

## Η πρώτη επικοινωνία

Θα επικοινωνήσει μαζί σας προσωπικό του CA&E σχετικά με τα πρώτα βήματα της ιατροδικαστικής διαδικασίας.

Το CA&E είναι μια υπηρεσία που καλύπτει όλη την πολιτεία 24 ώρες την ημέρα και την παρέχει το Victorian Institute of Forensic Medicine.

Ο ρόλος του CA&E είναι:

* να λαμβάνει κοινοποιήσεις θανάτων
* να παίρνει τη σωρό ενός ατόμου υπό την ευθύνη του
* να συντονίζει την ταυτοποίηση του ατόμου που έχει πεθάνει
* να συντονίζει την ιατρική έρευνα του θανάτου για τον ιατροδικαστή
* να παραδίδει τη σωρό ενός ατόμου για την κηδεία του.

## Τίθεται υπό την ευθύνη

Στις περισσότερες περιπτώσεις, εάν το αγαπημένο σας πρόσωπο πέθανε στη Melbourne, θα τεθεί υπό την ευθύνη του CA&E στο Coronial Services Centre, 65 Kavanagh Street, Southbank. Εάν το αγαπημένο σας πρόσωπο πέθανε στην επαρχία της Βικτώριας, το προσωπικό του CA&E θα επικοινωνήσει μαζί σας και θα σας ενημερώσει για το πού βρίσκεται.

Το προσωπικό του CA&E θα σας βοηθήσει εάν θέλετε να δείτε ή να περάσετε χρόνο με το αγαπημένο σας πρόσωπο και θα σας μιλήσει για το ποιος θα είναι ο πλησιέστερος συγγενής. Οποιαδήποτε επικοινωνία σχετικά με τη ιατροδικαστική έρευνα θα γίνεται μέσω αυτού του ατόμου ή του επιλεγμένου εκπροσώπου του.

## Πλησιέστερος συγγενής

Ο πλησιέστερος συγγενής είναι συνήθως ο/η σύζυγος ή ο/η σύντροφος του ατόμου. Εάν το άτομο δεν έχει σύντροφο ή δεν είναι διαθέσιμος/η, τότε ο πλησιέστερος συγγενής θα είναι (με την ακόλουθη σειρά):

* ενήλικος γιος ή μια ενήλικη κόρη (ηλικίας 18 ετών και άνω)
* γονέας
* ενήλικος αδελφός ή αδελφή (ηλικίας 18 ετών και άνω)
* άτομο που κατονομάζεται στη διαθήκη ως εκτελεστής άτομο που, λίγο πριν από το θάνατο, ήταν προσωπικός εκπρόσωπος του αποθανόντα
* άτομο που αποφασίζει ο ιατροδικαστής ότι θα είναι ο πλησιέστερος συγγενής λόγω της στενής σχέσης του με το άτομο που έχει πεθάνει λίγο πριν από το θάνατό του.

## Ταυτοποίηση

Ο ιατροδικαστής πρέπει να επιβεβαιώσει την ταυτότητα του ατόμου που έχει πεθάνει. Αυτό μπορεί να περιλαμβάνει μεθόδους οπτικής ή ιατρικής και επιστημονικής αναγνώρισης.

Εάν απαιτείται οπτική αναγνώριση, ενδέχεται να σας ζητηθεί να έρθετε στο Coronial Services Centre για να ταυτοποιήσετε το αγαπημένο σας πρόσωπο. Για να ταυτοποιήσετε ένα αγαπημένο σας πρόσωπο, πρέπει να είστε μέλος της οικογένειας ή κάποιος/α που γνωρίζατε καλά το άτομο το χρόνο του θανάτου του. Το προσωπικό του CA&E θα σας κανονίσει ένα ραντεβού για την ταυτοποίηση στις ώρες γραφείου.

Οι ιατρικές ή επιστημονικές μέθοδοι ταυτοποίησης περιλαμβάνουν τη χρήση οδοντικών αρχείων, δακτυλικά αποτυπώματα ή συγκρίσεις DNA. Θα αποφασίσει ο ιατροδικαστής ποια είναι η καταλληλότερη μέθοδος αναγνώρισης και το προσωπικό του CA&E θα σας ενημερώσει για τη διαδικασία που θα χρησιμοποιηθεί.

## Ιατρικές εξετάσεις

Πραγματοποιούνται ιατρικές εξετάσεις για να βοηθήσουν τον ιατροδικαστή να εξηγήσει τα αίτια του θανάτου ενός ατόμου. Ακόμα κι αν φαίνεται προφανές, είναι πολύ σημαντικό να μπορέσει ο ιατροδικαστής να ανακαλύψει ακριβώς τι συνέβη.

### Προκαταρκτική εξέταση

Μόλις το αγαπημένο σας πρόσωπο βρεθεί υπό την ευθύνη του CA&E, θα το εξετάσει ένας εγκληματολόγος παθολόγος. Αυτή η προκαταρκτική εξέταση είναι ελάχιστα επεμβατική. Το προσωπικό CA&E συνεργάζεται στενά με τον εγκληματολόγο παθολόγο και μπορεί να απαντήσει οποιεσδήποτε ερωτήσεις μπορεί να έχετε.

Το προσωπικό του CA&E μπορεί να ζητήσει τη βοήθειά σας για να πάρετε τα ιατρικά αρχεία ή άλλες πληροφορίες του αγαπημένου σας προσώπου. Μπορεί επίσης να χρειαστεί να σας μιλήσουν για τις περιστάσεις γύρω από το θάνατό του. Επίσης δύναται να επικοινωνήσει μαζί σας και η αστυνομία για να συζητήσει το θάνατο. Αυτά βοηθούν τον ιατροδικαστή να συγκεντρώσει όσο το δυνατόν περισσότερες πληροφορίες σχετικά με το θάνατο.

### Αυτοψία

Σε ορισμένες περιπτώσεις, ο εγκληματολόγος παθολόγος θα χρειαστεί να διεξάγει αυτοψία. Πρόκειται για μια ιατρική διαδικασία που αποσκοπεί στον εντοπισμό των ιατρικών αιτιών του θανάτου. Εάν ένας ιατροδικαστής πιστεύει ότι απαιτείται αυτοψία, το προσωπικό του CA&E θα επικοινωνήσει πρώτα με τον πλησιέστερο συγγενή για να εξηγήσει τη διαδικασία και να απαντήσει σε οποιεσδήποτε ερωτήσεις.

Εάν θέλετε να εκφράσετε αντίρρηση στη διεξαγωγή αυτοψίας, για παράδειγμα, λόγω θρησκευτικών ή πολιτισμικών λόγων, παρακαλείστε να ενημερώσετε το προσωπικό του CA&E ώστε να μπορέσει να ενημερώσει τον ιατροδικαστή. Ο ιατροδικαστής θα λάβει υπόψη τυχόν ανησυχίες σας και το προσωπικό του CA&E θα επικοινωνήσει μαζί σας ξανά για να σας ενημερώσει σχετικά με την απόφαση του ιατροδικαστή.

## Προσωπικά αντικείμενα

Γενικά, τα προσωπικά αντικείμενα τα κρατά η αστυνομία, όπως κοσμήματα, ρούχα και άλλα πολύτιμα αντικείμενα, που βρίσκονται στον τόπο του θανάτου και στη συνέχεια τα δίνουν στο γραφείο τελετών. Περιστασιακά, η αστυνομία μπορεί να κρατήσει ορισμένα αντικείμενα στοιχεία για εγκληματολογική εξέταση.

Διαφορετικά όλα τα προσωπικά αντικείμενα παραδίδονται στο γραφείο τελετών για να επιστραφούν στην οικογένεια. Εάν έχετε ερωτήσεις σχετικά με τα προσωπικά αντικείμενα, παρακαλείστε να ενημερώστε το προσωπικό του CA&E.

## Οργάνωση της κηδείας

Μπορείτε να επικοινωνήσετε με ένα γραφείο τελετών ανά πάσα στιγμή. Το γραφείο τελετών θα σας βοηθήσει να οργανώσετε την κηδεία και θα είναι σε επαφή μαζί σας και με το προσωπικό του CA&E.

Το γραφείο τελετών μπορεί να κανονίσει, αν χρειαστεί, να μεταφέρει τη σωρό του αγαπημένου σας προσώπου στην επαρχία της Βικτώριας.

## Έκδοση Πιστοποιητικού Θανάτου

Ο ιατροδικαστής και το γραφείο τελετών παρέχουν στο Registry of Births, Deaths & Marriages Victoria (BDM) σημαντικές πληροφορίες μετά από ένα θάνατο. Ο ιατροδικαστής πρέπει να παράσχει λεπτομέρειες σχετικά με τα αίτια του θανάτου πριν μπορέσει το BDM να εκδώσει ένα κανονικό πιστοποιητικό θανάτου.

### Κανονικό πιστοποιητικό θανάτου

Εσείς ή το γραφείο τελετών μπορείτε να παραγγείλετε ένα κανονικό πιστοποιητικό θανάτου. Υπάρχει χρέωση, που μπορεί να συμπεριληφθεί ως μέρος του κόστους της κηδείας. Το BDM θα εκδώσει το πιστοποιητικό θανάτου στο άτομο που έχει κοινοποιήσει το γραφείο τελετών. Μπορείτε να υποβάλετε αίτηση απευθείας στο BDM για ένα αντίγραφο του πιστοποιητικού θανάτου, εάν δεν είστε το άτομο που οργανώνει την κηδεία.

### Προσωρινό πιστοποιητικό θανάτου

Εάν ο ιατροδικαστής δεν έχει προσδιορίσει ακόμη τα αίτια του θανάτου, το BDM μπορεί να εκδώσει ένα προσωρινό πιστοποιητικό θανάτου. Ωστόσο, επειδή ένα προσωρινό πιστοποιητικό θανάτου δεν περιλαμβάνει τα αίτια του θανάτου, μπορεί να μην γίνει δεκτό για όλες τις επίσημες χρήσεις.

Το προσωπικό του Δικαστηρίου και του CA&E μπορεί επίσης να σας δώσει μια επιστολή επιβεβαίωσης του θανάτου που επιβεβαιώνει ότι υπήρξε θάνατος. Η επιστολή αυτή δεν γίνεται δεκτή από όλους τους χρηματοοικονομικούς ή νομικούς φορείς για επίσημες χρήσεις.

Είναι πάντα καλύτερο να ελέγχετε με τον οργανισμό που έχετε συναλλαγές, για να μάθετε εάν θα αποδεχτεί ένα προσωρινό πιστοποιητικό θανάτου ή μια επιστολή επιβεβαίωσης του θανάτου.

## Χρήσιμες επαφές

Εάν έχετε οποιεσδήποτε απορίες σχετικά με τα αρχικά στάδια μιας ιατροδικαστικής έρευνας, μπορείτε να επικοινωνήσετε με το CA&E στο 1300 309 519 (24 ώρες) ή να επισκεφθείτε τον ιστότοπο του Δικαστηρίου στο [www.coronerscourt.vic.gov.au](http://www.coronerscourt.vic.gov.au).

Πρόσθετες υπηρεσίες στήριξης που μπορεί να σας βοηθήσουν κατά τη διάρκεια αυτής της δύσκολης περιόδου αναφέρονται παρακάτω. Οι αριθμοί είναι διαθέσιμοι κατά τις ώρες εργασίας, εκτός εάν αναφέρεται διαφορετικά.

Australian Centre for Grief and Bereavement (03) 9265 2100

Compassionate Friends (03) 9888 4944 (24 ώρες)

1300 064 068 (24 ώρες)

Donor Tissue Bank of Victoria (03) 9684 4444

Federation of Community Legal Centres Victoria (03) 9652 1500

Interpreter Service 13 14 50

GriefLine1300 845 745 (12 μ.μ.–3 π.μ.)

Lifeline 13 11 14 (24 ώρες)

Mercy Grief Services(Western Metropolitan Region only)(03) 9313 5700

National Relay Service TTY 13 36 77 (για άτομα με πρόβλημα ακοής)

1300 555 727 (speak and listen)

Registry of Births, Deaths and Marriages Victoria 1300 369 367

Road Trauma Support Services 1300 367 797

Red Nose formerly SIDS and Kids 1300 308 307 (24 ώρες)

State Trustees(03) 9667 6444

1300 138 672 (περιοχές επαρχίας)

SuicideLine Victoria 1300 651 251 (24 ώρες)

Support After Suicide(03) 9421 7640

StandBy Suicide Support(Murray Region only)0439 173 310 (24 ώρες)

Victims of Crime Helpline 1800 819 817

Victoria Legal Aid 1300 792 387

Victorian Aboriginal Legal Services 1800 064 865

Court Network 1800 681 614

Coroners Court of Victoria

65 Kavanagh Street

Southbank VIC 3006

T 1300 309 519 F 1300 546 989

W www.coronerscourt.vic.gov.au